|  |
| --- |
| **NOTĂ INFORMATIVĂ**  la proiectul Ordinului cu privire la aprobarea tarifelor pentru serviciile de navigație aeriană pentru anul 2024 |
|  |

|  |
| --- |
| * + - 1. **Denumirea autorului și, după caz, a participanților la elaborarea proiectului** |
| Proiectul Ordinului cu privire la aprobarea tarifelor pentru serviciile de navigație aeriană pentru anul 2024, a fost elaborat de Ministerul Infrastructurii și Dezvoltării Regionale. |
| **2. Condițiile ce au impus elaborarea proiectului de act normativ și finalitățile urmărite** |
| Prezentul proiect este elaborat în scopul executării corespunzătoare a prevederilor Acordului multilateral privind tarifele de rută aeriană, Hotărârii Parlamentului nr. 97/1994 privind aderarea Republicii Moldova la unele acte internaționale referitoare la aviația civilă internațională, în temeiul art. 40 alin. (5) din Codul aerian al Republicii Moldova nr. 301/2017, pct. 6 subpct. 4) din Regulamentul cu privire la organizarea și funcționarea Ministerul Infrastructurii și Dezvoltării Regionale, aprobat prin Hotărârea Guvernului nr. 690/2017, Hotărârea Guvernului nr.476/2016 cu privire la aprobarea Metodologiei privind baza de calcul și aprobare a taxelor pentru serviciile aeroportuare și de navigație aeriană, precum și întru asigurarea recuperării complete a cheltuielilor legate de furnizarea serviciilor de navigație aeriană.  Proiectul prevede stabilirea tarifelor în următoarele mărimi:  - pentru serviciile de navigație aeriană de rută în mărime de **4352 lei/unitate deservită (SU) sau 227,66 EUR/SU (1 EUR =19,1162MDL);**  - pentru serviciile de navigație aeriană terminală în mărime de **7,60 EURO/MTOW.**  Proiectul este elaborat în baza Deciziei nr. 23/176 din 28.11.2023 al Comisiei Lărgite EUROCONTROL, cu *privire la aprobarea tarifelor pentru serviciile de navigație aeriană de rută pentru anul 2024 a statelor membre.*  Proiectul tarifelor de formare a bazei de cost a tarifelor la serviciile de navigație aeriană pentru anul 2024 propuse spre examinare, a fost elaborat reieșind din indicii economici-financiari înregistrați de Î.S. „MoldATSA”.  În prezent, activitatea Î.S.„MoldATSA” este axată pe deservirea zborurilor de aterizare- decolare, iar traficul în tranzit continuă a fi restricționat.  Incertitudinea evoluției războiului din Ucraina a influențat negativ previziunile de trafic pentru următorii ani. Pe parcursul anului 2023 indicatorii economici care servesc drept bază pentru calcularea tarifelor la serviciile de navigație aeriană (MTOW și SU) au avut tendință de creștere față de perioada anului 2022.  Astfel, analizând evoluția unităților deservite (SU) pe perioada a 9 luni ale anului 2023 constatăm o creștere de circa 1,3% comparativ cu perioada similară a anului 2022. Conform calculelor efectuate pentru anul 2023 prognozăm realizarea a circa 20 000 SU sau cu 9,5 % mai mult ca în anul 2022.  Pe parcursul anului 2023 unitățile deservite (SU) au avut o tendință de creștere lunară. Totodată, indicatorii realizați aferenți SU sunt inferiori față de indicatorii înregistrați în perioada de până la începerea războiului din Ucraina.  Pentru anul 2024 Î.S.„MoldATSA” propune drept bază pentru calcularea ratei unitare a tarifului de rută a unui număr de unități deservite în volum de **23 000 *SU-calculele proprii ale Î.S.„MoldATSA”***.  De asemenea, MTOW care servește drept bază de tarifare pentru serviciile de navigație aeriană terminală a avut tendință de creștere. Pentru perioada a 9 luni ale anului 2023 valorile acestuia constituie 598449 cu 31,2 % mai mult ca în anul 2022.  Pe parcursul anului 2023 indicatorul economic aferent MTOW al aeronavelor a avut o creștere lunară. La finele anului 2023 estimăm realizarea MTOW în volum de circa 860 000 tone. Drept bază pentru calcularea tarifului pentru navigație aeriană terminală pentru anul 2024 se propune volumul serviciilor terminale în mărime de **900 000** ***tone***.  Totodată menționăm, că mărimea tarifelor propuse spre aprobare va putea fi modificată pe parcurs după determinarea suportului din partea Fondului de solidaritate pentru Republica Moldova și Ucraina, mijloacele financiare urmând a fi alocate Î.S.„MoldATSA” în anul 2024 de către EUROCONTROL. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu transpune careva prevederi comunitare (UE) și nu cade sub incidența angajamentelor asumate de către Republica Moldova prin prisma semnării Acordului privind spațiul aerian comun dintre Republica Moldova și Uniunea Europeană și statele sale membre, semnat la Bruxelles la 26 iunie 2012 (ratificat prin Legea nr. 292 din 21.12.2012) (denumit în continuare Acord). |
| **4. Principalele prevederi ale proiectului și evidențierea elementelor noi** |
| Proiectul înaintat prevede stabilirea tarifelor în următoarele mărimi:  - pentru serviciile de navigație aeriană de rută în mărime de **4352 lei/unități deservite SU sau 227,66 EUR/SU;**  - pentru serviciile de navigație aeriană terminală în mărime de **7,60 EURO/MTOW.** |
| **5. Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat. |
| **6. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ în vigoare, iar aprobarea acestuia nu va genera ca consecință necesitatea amendării altor acte normative. |
| **7. Avizarea și consultarea publică a proiectului** |
| Proiectul este supus consultării cu Ministerul Justiției în conformitate cu prevederile Legii nr.100/2017 cu privire la actele normative, precum și prevederile Regulamentului privind expertiza juridică și înregistrarea de stat a actelor normative departamentale, aprobat prin Hotărârea Guvernului nr. 1104/1997 cu privire la modul de efectuare a expertizei juridice și înregistrării de stat a actelor normative departamentale.  În scopul respectării prevederilor Legii 239/2008 privind transparența în procesul decizional, proiectul poate fi accesat pe pagina web oficială a Ministerului Infrastructurii și Dezvoltării Regionale (compartimentul Transparență decizională/Proiecte în dezbatere publică”), și pe portalul guvernamental particip.gov.md. |
| **8. Constatările expertizei anticorupție** |
| În conformitate cu prevederile art. 28 alin. (2) lit. a) din Legea integrității nr. 82/2017, acesta nu se supune expertizei anticorupție. |
| **9. Constatările expertizei juridice** |
| Proiectul va fi supus expertizei juridice conform art.37 din Legea nr.100/2017, fiind solicitată efectuarea expertizei de către Ministerul Justiției. Concluziile expertizei juridice vor fi incluse în Tabelul de sinteză. Va fi completat urmare a expertizei juridice. |
| **10. Constatările expertizei de compatibilitate cu legislația Uniunii Europene** |
| Proiectul nu presupune transpunerea actelor Uniunii Europene. |
| **11. Constatările altor expertize** |
| Proiectul nu cade sub incidența altor expertize necesare de a fi efectuate în condițiile art. 25 alin. (2) al Legii nr.100/2017 cu privire la actele normative. |

**Secretar general Angela ȚURCANU**